वर्षा वन अनुसंधान संस्थान, जोरहाट, भारतीय वानिकी अनुसंधान एवं शिक्षा परिषद्, देहरादून का संघटन है जिनका मुख्य ध्येय जन आधारित वानिकी अनुसंधान एवं विस्तार क्रिया-कलापों के द्वारा उत्तर-पूर्व परिषद् के राज्यों का सतत् विकास करना है। भारत का उत्तर- पूर्वी क्षेत्र पारितंत्रीय, सामाजिक- आर्थिक, संस्कृति, स्थलाकृति, जलवायु एवं जातीय दृष्टिकोण से अत्यन्त वैविध्यपूर्ण है। इस क्षेत्र में भारत के करीब एक चैथाई वन हैं जो आर्थिक विकास की बढ़ती हुई गति के कारण अत्यन्त दबाव में हैं। जैवविविधता की दृष्टि से यह क्षेत्र विश्व के मुख्य स्थलों में से एक है इसलिए यहां संरक्षण एवं विकास में सामंजस्य बनाने की आवश्यकता है।